Cuneiform Tablet CCT 2 41b (BM 113487)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šur-i-mì-tí-ma a-na pu-šu-ke-en₆ qí-bi-ma lu-qú-ut-kà <gap>-<gap>-<gap>-<gap> AN.NA ù TÚG.ḪI.A i-na ILLAT DUMU šu-{d}EN.LÍL DUMU i-dí-a-šùr uš-té-ṣí-a-kum ša ší-tí KÙ.BABBAR-pí-kà ù KÙ.BABBAR ša DUMU èr-ra-a ub-lá-ni i pá-nim DUMU šu-sú-en₆ ù DUMU èr-ra-a ni-ṭá-ra-da-kum šu-ma a-ḫi a-ta KÙ.BABBAR ša li-bi-kà ù ša AN.NA-ki-a i pá-nim-ma šé-bi-lam a-šu-mì ša šu-a-šùr DUMU a-lá-ḫi-im ša áš-pu-ra-ku-ni i-ḫi-id-ma a-na É a-wi-lim e-ru-ub-ma ma-lá e-zi-bu i pá-nim-ma té-er-ta-kà li-li-kam ù a-šu-mì AN.NA-ki-a ša a-ma-kam DUMU i-ku-pí-a ù il₅-ba-ni i-dí-nu-šu-ni a-na a-ḫi-šu pu-nu-ma um-ma a-ta-ma a-wi-lúm a-wi-il₅ gi-mì-lim KÙ.BABBAR 1 ma-na lá tù-šé-qá-ar-šum KÙ.BABBAR li-dí-na-ku-ma i pá-nim-ma šé-bi-lam